wickkiey/tamil-wikipedia-chunked huggingface dataset:
# சி. கேசவ ஆதித்தன்

## தனிப்பட்ட வாழ்க்கை

கேசவ ஆதித்தன், சின்ன தங்கம் மற்றும் டி. எஸ். சிவந்தி ஆதித்தன் (தபால் அலுவலர்) மகனாக 1933ஆம் ஆண்டு நவம்பர் 8 அன்று தூத்துக்குடி மாவட்டம் காயாமொழியில் பிறந்தார்.  
நாசரேத்தில் பள்ளிப் படிப்பை முடித்த இவர் பாளையங்கோட்டையில் உள்ள தூய யோவான் கல்லூரியில் பல்கலைக்கழக முன் பட்டப்படிப்பினை படித்தார். தனது 16 வயதில் திமுகவில் அரசியல் வாழ்க்கையைத் தொடங்கிய ஆதித்தன், பின்னர் ம. கோ. இராமச்சந்திரனுடன் (எம்ஜிஆர்) அதிமுகவில் சேர்ந்தார்.  
மாவடிப்பண்ணையைச் சேர்ந்த செந்தாமரை தேவியை 1956ஆம் ஆண்டு சனவரி மாதம் தனது 23ஆவது வயதில் திருமணம் செய்துகொண்டார்.  
இவர்களுக்குச் சாரதா, பிரேமலதா, பிருந்தா, சுசரிதா என்ற நான்கு மகள்களும், சொக்கலிங்க குமரேச ஆதித்தன், தணிகேச ஆதித்தன் என்ற இரண்டு மகன்களும் உள்ளனர்.  
இவர் நவம்பர் 26, 1982 அன்று ஒரு வாகன விபத்தில் இறந்தார்.
# அலாவுதீன் கில்ஜியின் தேவகிரி முற்றுகை

<mapframe text="இன்றைய இந்தியாவில் புது தில்லி மற்றும் தேவகிரி" zoom="5" longitude="76.22" latitude="24.30">
{
"type": "FeatureCollection",
"features": [
{
"type": "Feature",
"properties": { "marker-symbol": "monument", "title": "தில்லி" },
"geometry": { "type": "Point", "coordinates": [77.2273958, 28.661898] }
},
{
"type": "Feature",
"properties": { "marker-symbol": "monument", "title": "தௌலதாபாத் கோட்டை" },
"geometry": { "type": "Point", "coordinates": [75.2131507, 19.942715] }
}
]
}
</mapframe>
**அலாவுதீன் கில்சியின் தேவகிரி முற்றுகை** ( *Alauddin Khalji's conquest of Devagiri* ) என்பது அலாவுதீன் கில்சியால் தேவகிரி மீது மேற்கொள்ளப்பட்ட ஓர் முக்கிய இராணுவ நடவடிக்கையாகும். பொ.ச.1308 வாக்கில், தில்லி சுல்தானக ஆட்சியாளர் அலாவுதீன் கில்சி தனது தளபதி மாலிக் கபூரின் தலைமையில் ஒரு பெரிய படையை யாதவ மன்னர் இராமச்சந்திரனின் தலைநகரான தேவகிரிக்கு அனுப்பினார்.  
அலாவுதீன் முன்பு 1296-இல் தேவகிரி மீது படையெடுத்தார். மேலும் இராமச்சந்திரனை தனக்கு கப்பம் செலுத்தும்படி கட்டாயப்படுத்தினார். இருப்பினும், இராமச்சந்திரன் இதனை செலுத்த மறுத்தார். மேலும் 1304 இல் குசராத்தில் இருந்து அலாவுதீனால் இடம்பெயர்க்கப்பட்ட வகேலா மன்னன் கர்ணனுக்கு அடைக்கலம் கொடுத்தார்.  
அல்ப் கான் தலைமையிலான தில்லி இராணுவத்தின் ஒரு பகுதி, யாதவ இராச்சியத்தில் கர்ணனின் சமஸ்தானத்தின் மீது படையெடுத்து, வகேலா இளவரசி தேவலாதேவியைக் சிறைபிடித்தது. பின்னர் அவர் அலாவுதீனின் மகன் கிஸ்ர் கானுக்கு திருமணம் செய்து வைக்கபட்டார். மாலிக் கபூரின் தலைமையில் மற்றொரு பிரிவு, பலவீனமான எதிர்ப்பிற்குப் பிறகு தேவகிரியைக் கைப்பற்றியது. இராமச்சந்திரன் அலாவுதீனின் அடிமையாக மாற ஒப்புக்கொண்டார். பின்னர், தெற்கு இராச்சியங்களில் சுல்தானகத்தின் படையெடுப்புகளில் மாலிக் கபூருக்கு உதவினார்.
# அலாவுதீன் கில்ஜியின் தேவகிரி முற்றுகை

## பின்விளைவு

இராமச்சந்திரனுக்கு பல்லாலன் மற்றும் பீமதேவன் என்ற இரு மகன்கள் இருந்தனர். இவர்களில், பீமன் கொங்கணுக்கு தப்பிச் சென்றார். அங்கு அவர் மகிகாவதியில் ( மும்பையிலுள்ள நவீன மாகிம் ) ஒரு தளத்தை நிறுவினார்.
# எல்லைத் தகராறு

**பிராந்திய தகராறு** அல்லது **எல்லைத் தகராறு** (*Territorial dispute* அல்லது *boundary dispute*) என்பது இரண்டு அல்லது அதற்கு மேற்பட்ட நாடுகள் அல்லது அரசுகள் இடையே நிலத்தை வைத்திருப்பது அல்லது கட்டுப்படுத்துவது பற்றிய கருத்து வேறுபாடு ஆகும்.
# எல்லைத் தகராறு

## சூழல் மற்றும் வரையறைகள்

பாகித்தானின் கட்டுப்பாட்டில் உள்ள ஆசாத் காஷ்மீர் மற்றும் கில்கிட்-பால்டிஸ்தான் மற்றும் ஜம்மு காசுமீர் மற்றும் லடாக் ஆகிய இந்திய கட்டுப்பாட்டில் உள்ள ஒன்றிய பிரதேசத்தை பிரிக்கிறது. உண்மையான கட்டுப்பாட்டுக் கோடு சீனாவின் கட்டுப்பாட்டில் உள்ள அக்சாய் சின் மற்றும் இந்தியாவின் கட்டுப்பாட்டில் உள்ள ஒன்றியப் பிரதேசமான லடாக்கைப் பிரிக்கிறது]]
எல்லைத் தகராறுகள் பெரும்பாலும் ஆறுகள், வளமான வேளாண் நிலங்கள், கனிம அல்லது பெட்ரோலிய வளங்கள் போன்ற இயற்கை வளங்களை வைத்திருப்பதுடன் தொடர்புடையவை. இருப்பினும் எல்லை சர்ச்சைகளானது பண்பாடு, சமயம், இன தேசியவாதத்தால் உந்தப்படலாம். எல்லைத் தகராறுகள் பெரும்பாலும் அசல் எல்லைப் பிரிப்பு ஒப்பந்தத்தில் தெளிவற்ற விளக்கத்தின் விளைவாகும்.  
எல்லைத் தகறாறுகளானது போர்கள் மற்றும் பயங்கரவாதத்திற்கு ஒரு முக்கியக் காரணமாகும். ஏனெனில் அரசுகள் பெரும்பாலும் படையெடுப்பு மூலம் ஒரு பிரதேசத்தின் மீது தங்கள் இறையாண்மையை உறுதிப்படுத்த முயல்கின்றன. மேலும் அரசு சாரா அமைப்புகள் பயங்கரவாதத்தின் மூலம் அரசியல்வாதிகளின் நடவடிக்கைகளில் செல்வாக்கு செலுத்த முயற்சி செய்கின்றன. ஒரு நாடு மற்றொரு நாட்டின் நிலப்பரப்பை இணைப்பதற்கு பலப்பிரயோகம் செய்வதை சர்வதேச சட்டம் ஆதரிக்கவில்லை. ஐ.நா சாசனம் கூறுகிறது, "அனைத்து உறுப்பினர்களும் எந்தவொரு நாட்டின் பிராந்திய ஒருமைப்பாடு அல்லது அரசியல் சுதந்திரத்திற்கு எதிரான அச்சுறுத்தல் அல்லது சக்தியைப் பயன்படுத்துதல் அல்லது ஐக்கிய நாடுகள் அவையின் நோக்கங்களுக்கு முரணான வேறு எந்த வகையிலும் தங்கள் சர்வதேச செயல்களை தவிர்க்க வேண்டும்."  
தைவான் நீரிணை மற்றும் காஷ்மீர் போன்ற எல்லைகள் வரையறுக்கப்படாத சில பகுதிகளில், சம்பந்தப்பட்ட பிரிவினர் ஒரு கட்டுப்பாட்டுக் கோட்டை வரையறுக்கின்றனர். இது *நடைமுறையில்* சர்வதேச எல்லையாக செயல்படுகிறது.
# எசுபார்த்தாவின் நிகோமெடிசு

**நிகோமெடிஸ்** ( fl.கிமு 457 ) என்பவர் ஒரு எசுபார்தன் இராணுவத் தளபதி மற்றும் வாரிசு ஆவார். இவருடைய சகோதரர் பாசேனியசின் மகன் சிறுவனாக இருந்த காரணத்தால், அவனது அரச பிரதிநிதியாக இருந்து எசுபார்த்தாவை ஆண்டார்.
# எசுபார்த்தாவின் நிகோமெடிசு

## வாழ்க்கை குறிப்பு

நிகோமெடிஸ் என்பவர் கிளியோம்ப்ரோடசின் (இறப்பு கிமு 479 ) மகன் ஆவார். தேர்மோபிலே போரில் அவரது சகோதரர் முதலாம் லியோனிடாசு (ஆட்சி காலம் கிமு 489-480 ) இறந்த பிறகு எசுபார்த்தாவின் அரசப் பிரதிநிதியாக கிளியோம்ரோடஸ் நியமிக்கப்பட்டார். அந்த நேரத்தில், லியோனிடாசின் மகன் பிளீஸ்டார்கஸ் (ஆட்சிக் காலம் கி.மு. 480-458 ) ஆளும் வயதை எட்டியிருக்கவில்லை. கிளியோம்ப்ரோடஸ் இறந்த பிறகு, அவரது மகன் பாசேனியஸ் (இறப்பு கிமு 477) அரச பிரதிநிதி பொறுப்புக்கு வந்தார். இராச துரோக சந்தேகத்தின் பேரில் எசுபார்த்தான்களால் பாசேனியாஸ் அடைக்கப்பட்டு பட்டினியால் இறந்தார். பிளீஸ்டார்கசுக்குப் பின் பாசேனியசின் மகன் பிளீஸ்டோனாக்ஸ் (ஆட்சி காலம் கி.மு. 458-409) ஆட்சிக்கு வந்தார். அவர் மன்னரானபோது அவரும் சிறுவனாக இருந்தார். அதனால் நிகோமெடிஸ் அரச பிரதிநிதியாக நியமிக்கப்பட்டார்.  
எசுபார்தாவிற்கும் அதன் கூட்டாளிகளுக்கும் ( பெலோபொன்னேசியன் கூட்டணியில் இருந்த தீப்ஸ் உட்பட) மற்றும் ஏதென்ஸ் மற்றும் அதன் கூட்டாளிகளுக்கு இடையே ( டெலியன் கூட்டணியில் இருந்த ஆர்கோஸ் உட்பட) முதல் பெலோபொன்னேசியன் போர் கிமு 460 இல் வெடித்தது. எசுபார்த்தாவில் வாழும் டோரியரியர்களின் தாயகமாகக் கருதப்பட்ட டோரிசை போசியன்கள் தாக்கியபோது டோரிசுக்கு ஆதரவாக வந்த எசுபார்தன்கள் பதிலடி கொடுத்தனர். மன்னருக்குப் பதிலாக நிகோமெடிசுக்கு இந்தப் போர்த் தொடரின்போது தலைமை பொறுப்பு வழங்கப்பட்டது. 1,500 எசுபார்தன்கள் மற்றும் 10,000 நேச நாட்டு ஹாப்லைட்டுகளைக் கொண்ட இராணுவம் வடக்கே அனுப்பப்பட்டது. இவர் போசியன்களை விரட்டினார் மேலும் இவரது சமாதான விதிமுறைகளை ஏற்றுக்கொள்ளும்படி கட்டாயப்படுத்தினார்.  
நிகோமெடிஸ் பின்னர் பெலோபொன்னீசியாவுக்குச் செல்ல முடிவு செய்தார். ஆனால் அவருக்கு ஏற்பட்ட குழப்பம் என்னவென்றால் கொரிந்து வளைகுடாவின், கடல் வழியாக மிகக் குறுகிய பாதை இருந்தது. அதில் ஏதெனியன் கடற்படை அ்வப்போது ரோந்து செல்லும். அதேசமயம் ஏதெனியர்கள் மற்றும் அவர்களின் கூட்டாளிகளின் கட்டுப்பாட்டில் உள்ள முக்கிய பகுதிகளைக் கொண்ட மோசமான நிலப்பரப்பு வழியாக தரை வழி இருந்தது. எனவே தீப்சில் முக்கிய நகரமாக இருந்த போயோடியாவில் தங்க முடிவு செய்தார். இதை ஏதெனியர்கள் ஒரு சிறந்த வாய்ப்பாக கருதினர். இதனால் கிமு 457 இல் 14,000 பேர் கொண்ட இராணுவத்தைக் திரட்டினர். அதில் 1,000 ஆர்கிவ்ஸ் மற்றும் அவர்களது மற்ற கூட்டாளிகளின் குழுக்கள் அடங்கும், மேலும் அவர்களின் எதிரிகளுடன் சண்டையிட வடக்கு நோக்கி அணிவகுத்துச் சென்றனர். இரு படைகளும் தீப்சுக்கு கிழக்கே 20 கி.மீ. (12 மைல்) தொலைவில் உள்ள தனக்ராவில் சந்தித்தன தீப்ஸின் கிழக்கே. கடுமையான சண்டைக்குப் பிறகு, பெலோபொன்னேசியர்கள் வெற்றி பெற்றனர். இறுதியில் இவர்கள் கொரிந்தின் பூசந்தி வழியாக தரைவழியாக நாடு திரும்பினர். அவர்கள் சென்றபோது வழியில் மெகாராவில் சில சேதங்களை உண்டாக்கினர். நிகோமெடிஸ் அதன் பிறகு வரலாற்றில் காணப்படவில்லை.
# ஓனோபைட்டா சமர்

**ஓனோபைட்டா சமர்** (*Battle of Oenophyta*) என்பது முதலாம் பெலோபொன்னேசியப் போரின்போது கிமு 457 இல் ஏதென்ஸ் மற்றும் போயோட்டியன் நகர அரசுகளுக்கு இடையே நடந்த ஒரு போர் ஆகும்.  
பாரசீகப் போர்களுக்கும் பெலோபொன்னேசியப் போருக்கும் இடையிலான இந்த காலகட்டத்தில், மிகக் குறைவாக நீடித்த போர்கள் இருந்தபோதிலும், நகர அரசுகளின் கூட்டணிகள் உருவாகி பின்னர் சரிந்தன. கிமு 457 இல், டெலியன் கூட்டணியின் தலைவரான ஏதென்சு, கொரிந்து மற்றும் அவர்களது கூட்டாளியான எசுபார்த்தாவுடன் ( பெலோபொன்னேசியன் கூட்டணியின் தலைவர்) மெகாராவுடன் மோதலில் ஈடுபட்டன. ஓனோபிட்டா போருக்கு இரண்டு மாதங்களுக்கு முன்பு, எசுபார்த்தாவால் தனக்ரா போரில் ஏதெனியர்கள் தோற்கடிக்கப்பட்டனர். என்றாலும் எசுபார்த்தா பல வீரர்களை இழந்தது, அவர்கள் தங்கள் வெற்றியை கொண்டாட முடியவில்லை.  
தனக்ராவில் 14,000 பேரைக் கொண்டிருந்த ஏதெனியர்கள், அந்தப் போருக்குப் பிறகு மீண்டும் படையை ஒருங்கிணைத்து, போயோட்டியாவிற்கு அணிவகுத்துச் சென்றனர். ஓனோபைட்டாவில், மைரனைட்ஸ் தலைமையில், அவர்கள் போயோட்டியர்களை தோற்கடித்தனர். பின்னர் தனக்ராவின் மதில் சுவர்களை அழித்து, லோக்ரிடா மற்றும் போசிசை அழித்தனர். ஓனோபைட்டாவில் அவர்கள் பெற்ற வெற்றி, ஏதென்சு ஏஜினாவை அந்த ஆண்டின் பிற்பகுதியில் தோற்கடிக்க ஏதுவானது. மேலும் ஏதெனியன் துறைமுகமான பைரேயஸ் (எசுபார்த்தாவால் எதிர்க்கப்பட்ட பணி) வரையிலான நீண்ட சுவர்களைக் கட்டும் பணியை முடிக்க இயன்றது.  
கிமு 447 இல் கொரோனியா போரில் ஏதென்சு தலைமையிலான அணி தோற்கடிக்கப்படும் வரை ஏதென்சின் கட்டுப்பாட்டில் போயோடியா இருந்தது .
# இராமகிருஷ்ண இயக்கத்தின் பண்பாட்டு நிறுவனம்

வின் கோல் பூங்காவில் இராமகிருஷ்ண இயக்கத்தின் பண்பாட்டு நிறுவனத்தின் உட்புறக்காட்சி]]
**இராமகிருஷ்ண இயக்கத்தின் பண்பாட்டு நிறுவனம்** (**The Ramakrishna mission institute of culture** (**RMIC**) இராமகிருஷ்ண இயக்கத்தின் துணை நிறுவனம் ஆகும். இராமகிருஷ்ணரின் நூற்றாண்டுப் பிறந்த நாளை முன்னிட்டு துவக்கப்பட்ட *இராமகிருஷ்ண இயக்கத்தின் பண்பாட்டு நிறுவனம்*, கொல்கத்தாவை தலைமையகக் கொண்டு 29 சனவரி 1938 முதல் இயங்கி வருகிறது.  
இந்நிறுவனம் அதன் மக்கள் நலத்திட்டங்கள், கல்வி மற்றும் பண்பாட்டு நடவடிக்கைகளுக்காக உலகம் முழுவதும் அறியப்படுகிறது. மனித வாழ்வின் ஒற்றுமையின் தத்துவத்தின் வலியுறுத்தும் வகையில், உலகம் முழுவதிலும் உள்ள பல்வேறு பண்பாட்டுச் செழுமையையும், பண்பாட்டுகளுக்கிடையேயான பாராட்டு மற்றும் புரிதலின் அவசியத்தையும் மக்களுக்கு உணர்த்துவதற்கு நிறுவனம் முயற்சிக்கிறது.
# இராமகிருஷ்ண இயக்கத்தின் பண்பாட்டு நிறுவனம்

## நிறுவனத்தின் செயல்பாடுகள்

இந்நிறுவனத்தில் மொழிப் பள்ளி, ஒரு பெரிய நூலகம், அருங்காட்சியகம், விவேகானந்தர் ஆவணக் காப்பகம், இராமகிருஷ்ணரின் சன்னதி மற்றும் தியான மண்டபம், வெளியீட்டுத் துறை மற்றும் இந்தியவியல் ஆய்வுகள் மற்றும் ஆராய்ச்சி மையம் உள்ளிட்ட பல துறைகள் உள்ளன. இந்த நிறுவனம் விரிவுரைகள், கருத்தரங்குகள், வேதாந்த வகுப்புகள், ஆய்வு வட்டங்கள், பேச்சுப் போட்டிகள் மற்றும் சமயம் மற்றும் பண்பாடு நிகழ்ச்சிகளின் அட்டவணையைக் கொண்டுள்ளது.  
இந்நிறுவனத்தில் ஒரு பன்னாட்டு அறிஞர்கள் இல்லம் இணைக்கப்பட்டுள்ளது. இது கல்வி நிறுவனம் அல்லது பல்கலைக்கழகங்கள் மற்றும் பிற கற்றறிந்த சங்கங்களின் அழைப்பின் பேரில் இந்தியாவின் பல்வேறு பகுதிகளிலிருந்தும் வெளிநாட்டிலிருந்தும் வரும் கல்வி நிறுவனங்களின் விருந்தினர்கள், அறிஞர்கள் மற்றும் மாணவர்களுக்காக ஆய்வு, ஆராய்ச்சி அல்லது இந்தியர்களுடன் கருத்துக்களைப் பரிமாறிக் கொள்வதற்காக வடிவமைக்கப்பட்டுள்ளது.
# இராமகிருஷ்ண இயக்கத்தின் பண்பாட்டு நிறுவனம்

## விவேகானந்தர் ஆய்வு வட்டம்

இராமகிருஷ்ண இயக்கத்தின் பண்பாட்டு நிறுவனத்தில் அறிவியலைப் பரப்புவதற்கும் பிரபலப்படுத்துவதற்கும், விவேகானந்தா ஆய்வு வட்டம் செயல்படுகிறது. இந்த வட்டம் மாதத்திற்கு ஒருமுறை கூடி, பல்வேறு அறிவியல் பிரச்சினைகள் குறித்த விவாதங்களை புகழ்பெற்ற விஞ்ஞானிகள் தொடங்குவார்கள் என்று திட்டமிடப்பட்டுள்ளது. பேச்சாளர் மற்றும் பார்வையாளர்களுக்கு இடையிலான தொடர்பு மூலம் சிக்கல்கள் மேலும் புரிந்து கொள்ளப்படுகின்றன. ஆய்வுக்கூடம் அல்லாத ஆராய்ச்சி மையத்தை அமைப்பது, கருத்தரங்களை ஏற்பாடு செய்தல், சுகாதாரம் பற்றிய பொதுவான விழிப்புணர்வை அருகிலுள்ள பகுதிகளில் உள்ள மக்களிடையே பரப்புதல் மற்றும் பிரபல அறிவியல் அமைப்புகளுடன் ஒத்துழைத்தல்.
# இராமகிருஷ்ண இயக்கத்தின் பண்பாட்டு நிறுவனம்

## இளையோர் விவேகானந்தர் படிப்பு வட்டம்

இம்மையத்தில் அமைந்துள்ள நூலகத்தில் சிறுவர்கள் உறுப்பினர்கள் ஆகலாம். ஒவ்வொரு மாதமும் சில குறிப்பிட்ட தலைப்புகளின் அடிப்படையில், இளையோர் படிப்பு வட்ட உறுப்பினர்களால் நிகழ்ச்சிகள் நடத்தப்படுகின்றன. மாதாந்திர நிகழ்ச்சிகளுடன், உறுப்பினர்கள் சுதந்திர தினம் (ஆகஸ்டு 15) மற்றும் குடியரசு தினம் (ஜனவரி 26) போன்ற சிறப்பு நிகழ்வுகளில் நடைபெறும் மற்ற நிகழ்ச்சிகளிலும் பங்கேற்கின்றனர்..
# இராமகிருஷ்ண இயக்கத்தின் பண்பாட்டு நிறுவனம்

## இதனையும் காண்க

- இராமகிருஷ்ணர்
- விவேகானந்தர்
- இராமகிருசுண இயக்கம்
- இராமகிருட்டிண மடம்
- இராமகிருஷ்ண மடம், சென்னை
# நியூசெர்ரே இனி

**நியூசெர்ரே இனி** (**Nyuserre Ini**) பண்டைய எகிப்தின் பழைய இராச்சியத்தை ஆண்ட, ஐந்தாம் வம்சத்தின் ஆறாவது ஆட்சியாளர் ஆவார். பார்வோன் நெபெரிர்கரே ககையின் மகனான இவர் கிமு 25-ஆம் நூற்றாண்டின் இரண்டாம் பாதியில் பண்டைய எகிப்தை 24 முதல் 35 ஆண்டுகள் ஆட்சி செய்தார். இவருக்குப் பின் எகிப்தை மென்கௌஹோர் கையூ ஆட்சி செய்தார்.  
இவரது ஆட்சியின் போது இராணுவ நடவடிக்கைகளுக்கு சிறிய சான்றுகள் உள்ளன; எகிப்திய அரசு லெவண்டைனின் (தற்கால லெபனான் கடற்கரை நகரான பைப்லோசுடன் வணிக உறவுகளை கொண்டிருந்தது. மேலும் சினாய் தீபகற்பம் மற்றும் கீழ் நுபியாவுடன் கல் சுரங்கங்கள் தொடர்பாக வணிக உறவுகளை வளர்த்தது. இவரது ஆட்சியில் எகிப்து வளர்ச்சி அடைந்தது. மேலும் நோம்களின் ஆளுநர்கள் திறம்பட நிர்வாகம் செய்தனர்.  
பழைய இராச்சிய பாரோக்களைப் போலவே, பார்வோன் நியுசெர்ரே மரணத்தின் போது இறுதிச் சடங்குகள் நடத்தப்படது. நியூசெர்ரேவின் நினைவுக் கோயிலில் வழிபாட்டு முறை, மத்தியகால இராச்சியத்தை ஆண்ட எகிப்தின் பன்னிரண்டாம் வம்சம் வரை நீடித்தது. மன்னர் நியூசெர்ரே விசுவாசிகளுக்கும், கடவுள்களுக்கும் இடையில் ஒரு பரிந்துரையாளராக அழைக்கப்பட்டார்.  
மன்னர் நியூசெர்ரே இனி தனக்கான புதிய பிரமிடுவை கட்டியதுடன், 24-ஆம் லெபிசியஸ் பிரமிடு, இரட்டைப் பிரமிடு, இரா கடவுள் கோயில், நெபெரிர்கரே ககையின் பிரமிடு, யுசர்காப்பின் இரா கோயில் வளாகம், மன்னர் மென்கௌரேவின் பிரமிடு மற்றும் நினைவுக் கோயிலை முழுமையாக கட்ட்டி முடித்தார்.
# நியூசெர்ரே இனி

## இதனையும் காண்க

- பாரோக்களின் பட்டியல்
- பண்டைய எகிப்திய அரசமரபுகள்
# பியூபோர்ட்

**பியூபோர்ட்** என்பது (மலாய்: *Pekan Beaufort*; ஆங்கிலம்: *Beaufort Town*; சீனம்: *博福特*) மலேசியா, சபா மாநிலம், உட்பகுதி பிரிவு, பியூபோர்ட் மாவட்டத்தின் தலைநகரம் ஆகும். சபா மாநிலத்தின் தலைநகரமான கோத்தா கினபாலுவில் இருந்து 90 கி.மீ. தொலைவில் அமைந்து உள்ளது.  
இந்த நகரத்திற்கு முன்னாள் பிரித்தானிய ஆளுநர் லெய்செஸ்டர் பால் பியூபோர்ட் *(Leicester Paul Beaufort)* என்பவரின் பெயர் வைக்கப்பட்டது.
# பியூபோர்ட்

## பொது

பியூபோர்ட் நகரத்தில் பாயும் படாஸ் ஆற்றில் அவ்வப்போது வெள்ளம் ஏற்படுவது வழக்கம். அதைத் தவிர்ப்பதற்காக, சாலைகளில் உயரமாகக் கட்டப்பட்ட கடைகள் உள்ளன.  
பியூபோர்ட் நகரத்தில் பிசாயா *(Bisaya),* புரூணை மலாய் மக்கள், கடசான் *(Kadazan);* டூசுன் *(Dusun);* லுன் பவாங் *(Lun Bawang);* லுன் டாயே *(Lun Dayeh);* மூருட் *(Murut)* மற்றும் சீனர்கள் (முக்கியமாக ஹக்கா இனத்தவர்) வாழ்கிறார்கள். இவர்களில் பிசாயா பூர்வீக இனத்தவர்தான் அதிகமாக உள்ளார்கள்.  
சபாவில் உள்ள மற்ற நகரங்களான கோத்தா கினபாலு; பெனாம்பாங்; தாவாவ்; பாப்பார்; கூடாட் மற்றும் தெனோம் போன்ற நகரங்களைப் போலவே, பியூபோர்ட் நகரிலும் தொடக்கக் காலத்தில் இருந்து சீன ஹக்கா மக்கள் மிகையாக வாழ்கின்றனர்.
# பியூபோர்ட்

## வரலாறு

சபாவின் உள்பகுதியின் பொருளாதார வளர்ச்சிக்கு உதவுவதற்காக பியூபோர்ட் நகரம் முதலில் அமைக்கப்பட்டது. அந்த வகையில் பியூபோர்ட்டின் தொடக்கக் காலச் செழிப்பு ரப்பர் உற்பத்தியுடன் நெருக்கமாக இணைந்து உள்ளது.  
1945-ஆம் ஆண்டின் பிற்பகுதியில், இரண்டாம் உலகப் போரின் போது, ஜப்பானியப் படைகளுக்கும் மற்றும் ஆஸ்திரேலியப் படைகளுக்கும் இடையே இந்த நகரில்தான் கடுமையான போர் நடந்தது.
# உட்பகுதி பிரிவு

**உட்பகுதி பிரிவு** (மலாய் மொழி: *Bahagian Pedalaman*; ஆங்கிலம்: *Interior Division*) என்பது மலேசியா, சபா மாநிலத்தில் ஒரு நிர்வாகப் பிரிவாகும். ஆங்கிலத்தில் *டிவிசன்* (*Division*) என்று அழைக்கிறார்கள்.  
கிழக்கு மலேசியாவில் உள்ள சபா; சரவாக் மாநிலங்களில் **பிரிவு** என்பது ஒரு நிர்வாகப் பிரிவாகும். அந்த இரு மாநிலங்களிலும் ஒவ்வொரு பிரிவும் சிற்சில மாவட்டங்களாக (*Daerah*) பிரிக்கப்பட்டு நிர்வகிக்கப் படுகிறது.
# உட்பகுதி பிரிவு

## பொது

இந்த உட்பகுதி பிரிவு, சபா மாநிலத்தின் தென்மேற்கு பகுதியில்; சபா மாநிலத்தின் மேற்கில் அமைந்து உள்ளது. சபா மாநிலத்தில் 24.9%; அதாவது 18,298 சதுர கிலோமீட்டர் பரப்பளவிலும்; சபாவின் மொத்த மக்கள் தொகையில் தோராயமாக 14.7% கொண்டு உள்ளது.  
உட்பகுதி பிரிவில் உள்ள மிகப் பெரிய நகரம் கெனிங்காவ். இந்தப் பிரிவில் உள்ள மற்ற முக்கிய நகரங்கள்: பியூபோர்ட் கோலா பென்யூ; சிபாத்தாங்; தம்புனான் மற்றும் தெனோம். அதே வேளையில், தெனோம் நகரம், மூருட் மக்கள் வாழும் மையப் பகுதியில் உள்ள மிகப் பெரிய நகரமாகும்.  
பெரும்பாலான நகரங்களில், குறிப்பாக பியூபோர்ட், கெனிங்காவ் மற்றும் தெனோம் ஆகியவற்றில் அதிக எண்ணிக்கையிலான சீன மக்கள் உள்ளனர். பெரும்பான்மையானவர் சீன ஹக்கா துணைக் குழுவைச் சேர்ந்தவர்கள்.
# உட்பகுதி பிரிவு

## வரலாறு

சபா, சரவாக் மாநிலங்களின் தற்போதைய பிரிவு எனும் அமைப்பு முறை ஜெர்மனிய வணிகர் ஒருவரின் மூலமாகப் பெறப்பட்ட அமைப்பு முறையாகும். அந்த அமைப்பு முறை வட போர்னியோ சார்ட்டட் நிறுவனத்திடம் *(North Borneo Chartered Company)* இருந்து பெறப்பட்டது.  
இந்த முறையை அமைத்தவர் பிரபு வான் ஓவர்பெக் (Baron von Overbeck). அவருக்குப் பின்னர் அந்த டிவிசன் முறை இன்றும் தொடர்கிறது.
# உட்பகுதி பிரிவு

## மாநிலங்கள்

சபா மாநிலத்தின் **உட்பகுதி பிரிவு** பின்வரும் நிர்வாக மாவட்டங்களாகப் பிரிக்கப்பட்டு உள்ளது:  
- பியூபோர்ட் மாவட்டம் (1,735&nbsp;கிமீ<sup>2</sup>) (பியூபோர்ட்)
- கெனிங்காவ் மாவட்டம் (3,533&nbsp;கிமீ<sup>2</sup>) (கெனிங்காவ்)
- கோலா பென்யூ மாவட்டம் (453&nbsp;கிமீ<sup>2</sup>) கோலா பென்யூ
- நாபாவான் மாவட்டம் (6,089&nbsp;கிமீ<sup>2</sup>) (நபாவான்)
- சிபித்தாங் மாவட்டம் (2,732&nbsp;கிமீ<sup>2</sup>) (சிபித்தாங்)
- தம்புனான் மாவட்டம் (1,347&nbsp;கிமீ<sup>2</sup>) (தம்புனான்)
- தெனோம் மாவட்டம் (2,409&nbsp;கிமீ<sup>2</sup>) (தெனோம்)
# குருவாயூரப்பன் கோவில், மார்கன்வில், நியூ ஜெர்சி

**அருள்மிகு குருவாயூரப்பன் கோவில்** என்னும் ஸ்ரீ கிருஷ்ணா மந்திர் நியூ ஜெர்சியின் மார்கன்வில் நகரம், உல்லிடவுன் சாலையில் அமைந்துள்ள ஒர் இந்துக் கோவிலாகும்.. 30 ஏக்கர் நிலப்பரப்பில் அமைந்துள்ள இக்கோவிலைச் சுற்றி பசுமையான புல்வெளிகள் மற்றும் காடுகள் அமைந்துள்ளன.
# குருவாயூரப்பன் கோவில், மார்கன்வில், நியூ ஜெர்சி

## கோவில் அமைப்பு

இக் கோவிலின் இராஜகோபுரம் ஐந்து நிலை உடையது. கோபுரம் முழுவதும் பல்வேறு புராணங்களை நினைவுறுத்தும் சுதைச் சிற்பங்கள் காணப்படுகின்றன. உயரமான படிக்கட்டுகள் வழியே சென்றால் கோபுர வாயிலை அடையலாம். கோபுரத்தின் முன்னர் உயர்ந்த கொடிமரம் உள்ளது. பக்கவாட்டு நுழைவாயில் வழியே கோவிலுக்குள் செல்லலாம். கோவிலின் மகாமண்டபத்திற்கு செல்ல படிக்கட்டு அமைக்கப்பட்டுள்ளது.  
அருள்மிகு குருவாயூரப்பன் இக்கோவிலின் மூலவர் ஆவார். சிவலிங்கம், ஸ்ரீதேவி பூதேவியுடன் வெங்கடேஸ்வரர், ஐயப்பன் மற்றும் சத்தியநாராயண ஸ்வாமி உள்ளிட்ட துணை தெய்வங்களுக்கு தனி சன்னதிகள் உள்ளன. கன்யாகா பரமேஸ்வரி, துர்கா, காயத்திரி, சிவகாமியுடன் நடராஜர், மகாகணபதி, வள்ளி, தெய்வானையுடன் சுப்பிரமணியர், இலட்சுமணருடன் பத்ராசல சீதா இராமர், இராதே கிருஷ்ணர், ஆண்டாள், அன்னாவர சுவாமிகள், ஹனுமன், கால பைரவர், நவக்கிரகங்கள் ஆகிய தெய்வங்களுக்கும் இங்கு துணை சன்னதிகள் உள்ளன. அனைத்து சன்னதிகளும் நுணுக்கமான வேலைப்பாடுகளுடன் அழகாக வடிவமைக்கப்பட்டுள்ளன. திருச்சுற்றுப் பாதைகளில் பகவத் கீதை ஆங்கிலம் மற்றும் சமசுகிருதத்தில் பொறிக்கப்பட்டுள்ளது.
# குருவாயூரப்பன் கோவில், மார்கன்வில், நியூ ஜெர்சி

## வரலாறு

1988 ஆம் ஆண்டு இந்து அமெரிக்கன் கோயில் மற்றும் கலாச்சார மையம் (Hindu American Temple and Cultural Center, Inc.) தோற்றுவிக்கப்பட்டது. இந்த இந்துமத அமைப்பு நியூ ஜெர்சிமாநிலம், மார்கன்வில்லில் செயல்பட்டு வருகிறது. இக்கோவிலின் குடமுழுக்கு 2012 ஆம் ஆண்டு நடைபெற்றது. இந்த அமைப்பைச் சேர்ந்த கோவில் அறக்கட்டளை வாரியம் இக்கோவிலை நிர்வகித்து வருகிறது.
# குருவாயூரப்பன் கோவில், மார்கன்வில், நியூ ஜெர்சி

## தினசரி வாராந்திர கோவில் நிகழ்வுகள்

இக்கோயில் வாரநாட்களில் காலையில் ௦8.30 மணி முதல் 11.30 வரையும், மாலையில் 04.30 மணி முதல் 8.30 மணி வரையும் திறந்திருக்கும். மற்றும் வார இறுதி மற்றும் தேசிய விடுமுறை நாட்களில் காலையில் 08.30 மணி முதல் 08.30 மணி வரையும் திறந்திருக்கும். ஸ்ரீ வெங்கடேஸ்வர சுப்ரபாதம், குருவாயூரப்பன் நிர்மால்ய தரிசனம், அபிசேகம், சீவாலி, கணபதி ஹோமம், சுதர்ஷ்ண ஹோமம், சண்டி பாராயணம், ஸ்ரீ விஷ்ணு சஹஸ்ரநாமபாராயணம், அத்தாழ பூசை ஆகியன இக்கோவிலில் அன்றாடம் நடைபெறுகின்றன. திங்கள், செவ்வாய், வியாழன், வெள்ளி, சனி மற்றும் ஞாயிற்றுக் கிழமைகளில் தெய்வங்களுக்கான சிறப்பு அபிசேகங்களும், அனுமன் சாலிசா, லலிதா சஹஸ்ரநாம பராயணங்களும் நடைபெறுகின்றன.
# குருவாயூரப்பன் கோவில், மார்கன்வில், நியூ ஜெர்சி

## கூடுதல் வசதிகள்

இங்குள்ள பழைய கோவில் வளாகத்தில் **சரஸ்வதி வித்யாலயா** என்ற பள்ளி அமைந்துள்ளது. இங்கு சிறுவர் சிறுமியருக்கான நடனம், வாய்ப்பாட்டு, தியானம், சமசுகிருதம் ஆகிய வகுப்புகள் இலவசமாக நடைபெறுகின்றன. இந்த கோவிலின் வளாகத்தில் ஒரு பசுக்கள் காப்பகம் (கோசாலை) உள்ளது. இந்த கோவிலின் வளாகத்தில் சிற்றுண்டிச் சாலையும் (Bhojanshala) உள்ளது.
# எஸ். எஸ். பொன்முடி (பல்லடம்)

**எஸ். எஸ். பொன்முடி** (*S. S. Ponmudi*)(பிறப்பு 21 சூலை 1955) என்பவர் இந்திய அரசியல்வாதியும் தமிழ்நாடு சட்டப்பேரவை மேனாள் உறுப்பினரும் ஆவார். இவர் **திராவிட முன்னேற்றக் கழகம்** (திமுக) கட்சியினைச் சார்ந்தவர்**.** சூளூர் நகரப் பஞ்சாயத்துத் தலைவராகவும் இவர் பணியாற்றியுள்ளார். பொன்முடி 1996 தமிழ்நாடு சட்டமன்றத் தேர்தலில் கோயம்புத்தூர் மாவட்டம் பல்லடம் சட்டமன்றத் தொகுதியில் திமுக வேட்பாளராகப் போட்டியிட்டு தமிழ்நாடு சட்டமன்றத்திற்குத் தேர்ந்தெடுக்கப்பட்டார்.
# கூடாட் பிரிவு

**கூடாட் பிரிவு** (மலாய் மொழி: *Bahagian Kudat*; ஆங்கிலம்: *Kudat Division*) என்பது மலேசியா, சபா மாநிலத்தில் ஒரு நிர்வாகப் பிரிவாகும். ஆங்கிலத்தில் *டிவிசன்* (*Division*) என்று அழைக்கிறார்கள். இந்த முறைமை தீபகற்ப மலேசியாவில் இருந்து முற்றிலும் வேறுபட்டது.  
கிழக்கு மலேசியாவில் உள்ள சபா; சரவாக் மாநிலங்களைப் பொருத்த வரையில், **பிரிவு** என்பது ஒரு நிர்வாகப் பிரிவாகும். அந்த இரு மாநிலங்களிலும் ஒவ்வொரு பிரிவும் சிற்சில மாவட்டங்களாக (*Daerah*) பிரிக்கப்பட்டு நிர்வகிக்கப் படுகிறது. ஒவ்வொரு பிரிவுக்கும் ஓர் ஆளுநர் *(Resident)* நியமிக்கப்பட்டு உள்ளார்.
# கூடாட் பிரிவு

## பொது

இந்தக் கூடாட் பிரிவு, சபா மாநிலத்தின் வடக்குப் பகுதியில் அமைந்து உள்ளது. இதன் மொத்த பரப்பளவு 4,623 சதுர கிலோமீட்டர்கள் (சபாவின் மொத்த நிலப்பரப்பில் 6.3%). சபாவின் ஐந்து பிரிவுகளில் மிகச் சிறியது.  
கூடாட் பிரிவிற்குள் உள்ள மிகப்பெரிய நகரம் கூடாட். அதுவே முக்கிய போக்குவரத்து மையமுமாகும். கூடாட் நகரத்தின் துறைமுகம் வழியாகக் கூடாட் பிரிவுக்கு ஏற்றுமதி இறக்குமதிச் சரக்குகள் கொண்டு செல்லப் படுகின்றன. இந்தப் பிரிவில் ஒரே ஒரு விமான நிலையம் மட்டுமே உள்ளது.
# கூடாட் பிரிவு

## மாநிலங்கள்

சபா மாநிலத்தின் **கூடாட் பிரிவு** பின்வரும் நிர்வாக மாவட்டங்களாகப் பிரிக்கப்பட்டு உள்ளது:  
- கோத்தா மருடு மாவட்டம் (1,917&nbsp;கி.மீ.<sup>2</sup>) (கோத்தா மருடு)
- கூடாட் மாவட்டம் (1,287&nbsp;கி.மீ.<sup>2</sup>) (கூடாட்)
- பித்தாஸ் மாவட்டம் (1,419&nbsp;கி.மீ.<sup>2</sup>) (பித்தாஸ் நகரம்)
# கூடாட் பிரிவு

## நாடாளுமன்ற உறுப்பினர்கள் (டேவான் ராக்யாட்)

| P167 கூடாட் | அப்துல் ரகீம் பக்ரி | பெரிக்காத்தான் நேசனல் *(PN - PPBM)* |  |
| --- | --- | --- | --- |
| P168 கோத்தா மருடு | மாக்சிமஸ் ஓங்கிலி | ஐக்கிய சபா கட்சி *(United Sabah Party)* | } |
# கமல் குமாரி பருவா

**கமல் குமாரி** பரூவா (*Kamal Kumari Barooah*) இந்தியாவின் அசாம் மாநிலம் தெங்கலில் உள்ள கொங்கிய பரூவா குடும்பத்தின் தாய் ஆவார். மகேந்திரநாத் மகந்தா மற்றும் சுவர்ணலதா மகந்தா ஆகியோருக்கு போரேலேங்கி சத்ரா கிராமத்தில் பிறந்தார். 1917 ஆம் ஆண்டில், கோங்கிய பரூவா குடும்பத்தைச் சேர்ந்த சிவ பிரசாத் பரூவாவை திருமணம் செய்து கொண்டார். இந்த குடும்பம் அசாமிய நலன்கள், அசாமிய கலாச்சாரம் மற்றும் மரபுகளின் களஞ்சியமாகத் திகழ்ந்தது. புகழ்பெற்ற இந்திய தொழில்முனைவோர், தேயிலை தோட்டக்காரர் மற்றும் பரோபகாரர் ஹேமேந்திர பிரசாத் பரூவா கமல் குமாரியின் மகன் ஆவார்.  
1938 ஆம் ஆண்டு கணவரின் மரணத்திற்குப் பிறகு, பெரிய தெங்கல் குடும்பத்தை கமல் குமாரி தனியாகக் கையாள வேண்டியிருந்தது. தேயிலைத் தோட்டங்களை நடத்துவது தொடங்கி, தனது குழந்தைகளுக்கான குடும்ப சொத்துக்களை தக்கவைத்துக்கொள்வது வரை அனைத்தையும் கவனித்தார்.. தொழில்களை நடத்துவதற்காக, இவர் ஆங்கிலத்தையும் தேயிலை தொழிலையும் கற்றார்.
# கமல் குமாரி பருவா

## கே.கே அறக்கட்டளை

கமல் குமாரி அறக்கட்டளை இவரது நினைவாக 1990 ஆம் ஆண்டு நிறுவப்பட்டது. கலை, கலாச்சாரம் மற்றும் இலக்கியம் , அறிவியல் மற்றும் தொழில்நுட்பத் துறையில் சிறந்த தனிநபர் அல்லது குழுவிற்கான பங்களிப்புகளுக்கு தேசிய விருதை அறக்கட்டளை 1991 ஆம் ஆண்டு முதல் வழங்கிவருகிறது. இந்த அறக்கட்டளை வழங்கும் மற்றுமொரு விருது சிவ பிரசாத் பரூவா பத்திரிகைக்கான தேசிய விருது ஆகும்.
# இயரெண்டேல்

## நோக்கல்

2022 மார்ச் 30 இல் ஹபிள் விண்வெளித் தொலைநோக்கி இயரென்டெல் விண்மீனைக் கண்டுபிடித்ததாக அறிவிக்கப்பட்டது. விண்மீன் கொத்தணியின் முன்பாக ஈர்ப்புப் புல ஒளிவிலகல் காரணமாக விண்மீனில் இருந்து ஒளியைக் கணிசமாக அதிகரித்தன் மூலம் இவ்விண்மீன் கண்டுபிடிக்கப்பட்டது. ஈர்ப்புப் புலவொளிவிலகல் விளைவின் கணினி ஒப்புருவாக்கங்கள் ஏரெண்டலின் ஒளிர்வு ஒன்று முதல் நாற்பதாயிரம் மடங்கு வரை பெரிதாக்கப்பட்டதாகக் கூறுகின்றன.  
இந்த விண்மீனுக்கு "இயரெண்டேல்" (*Earendel*) என்ற பெயர் பண்டைய ஆங்கிலச் சொல் "காலை விண்மீன்" அல்லது "உதயமாகும் ஒளி" என்ற பொருளைக் கொண்ட Aurvandill என்ற சொல்லில் இருந்து எடுக்கப்பட்டது. இயாரெண்டில் என்பது ஜே. ஆர். ஆர். தோல்கீனின் *சில்மாரிலியன்* என்ற புனைகதையின் ஒரு பாத்திரத்தின் பெயரையும் குறிக்கும். தோல்கீனைப் பற்றிய குறிப்பு வேண்டுமென்றே செய்யப்பட்டது என்பதை நாசா வானியலாளர் மிசேல் தாலர் உறுதிப்படுத்தினார்.
# இயரெண்டேல்

## இயல்புகள்

பெருவெடிப்புக்கு 900 மில்லியன் ஆண்டுகளுக்குப் பிறகு இயரென்டெலில் இருந்து கண்டறியப்பட்ட ஒளி உமிழப்பட்டது. இந்த விண்மீன் 6.2±0.1 செம்பிறழ்வைக் கொண்டதாக அளவிடப்பட்டுள்ளது. அதாவது இவ்விண்மீனில் இருந்தான ஒளி புவியை 12.9 பில்லியன் ஆண்டுகளுக்குப் பின்னரே வந்தடையும். இருப்பினும், அண்டத்தின் விரிவாக்கம் காரணமாக, இவ்விண்மீன் இப்போது 28 பில்லியன் ஒளியாண்டுகள் தொலைவில் உள்ளது.  
இயரெண்டேல் 50-100 வரையான சூரியப் பொருண்மையைக் கொண்டிருக்கலாம், இது சராசரியை விட கணிசமாக அதிகமானதாகும். அதன் பெரிய திணிவு காரணமாக, இவ்விண்மீன் தோன்றிய சில மில்லியன் ஆண்டுகளுக்குப் பிறகு அது சூப்பர்நோவாவாக வெடித்தது. இது 20,000 K (19,700 °C; 35,500 °F) பயனுள்ள மேற்பரப்பு வெப்பநிலையைக் கொண்டிருந்தது. இது கிட்டத்தட்ட முழுவதுமாக ஐதரசனையும், ஈலியத்தையும் கொண்டதாக இருக்கலாம் என நம்பப்படுகிறது.
# ஆளுநர் இல்லம், ராஞ்சி

**ஆளுநர் இல்லம், ராஞ்சி** (*Raj Bhavan, Ranchi*) என்பது ஜார்கண்ட் ஆளுநரின் அதிகாரப்பூர்வ இல்லமாகும். இது சார்கண்ட் மாநிலத்தின் தலைநகரான ராஞ்சியில் அமைந்துள்ளது. ஜார்கண்ட் மாநிலத்தின் தற்போதைய ஆளுநர் ரமேஷ் பைஸ் இங்கு வசித்து வருகின்றார்.
# ஆளுநர் இல்லம், ராஞ்சி

## கட்டிடம்

ஆளுநர் இல்லம் பரப்பளவில் அமைந்துள்ளது. இதன் கட்டுமானப் பணிகள் 1930-ல் தொடங்கப்பட்டு மார்ச் 1931-ல் நிறைவடைந்தது. அன்றைய இத்திட்ட மதிப்பு ரூ. 700,000 ஆகும். இக்கட்டிடத்தினை கட்டிடப்பொறியாளர் சேட்லோ பெல்லார்டு என்பவர் வடிவமைத்தார்.  
ஆளுநர் மாளிகை வளாகத்தில் *ஆட்ரி இல்லம்* உள்ளது. இது இப்போது ஆளுநர் செயலகமாக உள்ளது. இது 1850 முதல் 1856 வரை சோட்டா நாக்பூரின் துணை ஆணையராக இருந்த படைத்தலைவன் ஹன்னிங்டனால் கட்டப்பட்டது.
# ஆளுநர் இல்லம், ராஞ்சி

## தோட்டங்கள்

ஆளுநர் மாளிகையில், பல புல்வெளிகள் மற்றும் தோட்டங்கள் உள்ளன. இவை குறிப்பிடப்பட்ட ஆளுமைகளின் பெயரால் அழைக்கப்படுகின்றன.  
- **அக்பர் தோட்டம்** 2005-ல் புதிதாக உருவாக்கப்பட்டது மற்றும் உரோசாக்கள் மற்றும் பருவகால மலர்களின் அழகான பகுதி இங்கு உள்ளது.
- **புத்தர் தோட்டம்**. அழகிய நிலப்பரப்பையும் பசுமை இல்லத்தினையும் கொண்டுள்ளது.
- **அசோகா தோட்டம்.** இதன் முக்கிய ஈர்ப்பாகப் புல்வெளி தோராயமாக பரப்பளவில் அமைந்துள்ளது
- **மூர்த்தி தோட்டம்.** 15,000 சதுர அடை பரப்பளவில் அமைந்துள்ளது. மேலும் 12000 சதுர அடி 'அல்லிக் குளம்' அமைந்துள்ளது .
- **மகாத்மா காந்தி தோட்டம்.** ஆளுநர் மாளிகையின் தெற்கு பகுதியில் மருத்துவ தாவரங்களுடன் இத்தோட்டம் அழகிய நீரூற்றின் நடுவே அமைந்துள்ளது.
- **நட்சத்திர வனம்**. இது புதிய தோட்டம் ஆகும்.
# மயிலாப்பூர் காரணீசுவரர் கோயில்

**காரணீசுவரர் கோயில்** (**Mylapore Karaneeswarar Temple**) இந்திய மாநிலம் தமிழ்நாட்டின் தலைநகர் சென்னையில் மயிலாப்பூரில் அமைந்துள்ள சிவன் கோவில் ஆகும். மயிலாப்பூரில் உள்ள சப்த சிவத்தலங்களில் இதுவும் ஒன்றாகும்.
# மயிலாப்பூர் காரணீசுவரர் கோயில்

## சப்த சிவத்தலங்கள்

மயிலாப்பூர் பகுதியில் மயிலாப்பூர் காரணீசுவரர் கோயில், திருவல்லிக்கேணி தீர்த்தபாலீசுவரர் கோயில், மயிலாப்பூர் வெள்ளீசுவரர் கோயில், மயிலாப்பூர் விருபாட்சீசுவரர் கோயில், மயிலாப்பூர் வாலீசுவரர் கோயில், மயிலாப்பூர் மல்லீசுவரர் கோயில். மயிலாப்பூர் கபாலீசுவரர் கோயில் எனப்படுகின்ற சப்த சிவத்தலங்கள் அமைந்துள்ளன. இவற்றை ஒரே நாளில் மூன்று மணி நேரத்தில் தரிசிக்கலாம் என்பர். இவை ஒன்றுக்கொன்று அருகாமையில் அமைந்துள்ளன. இவற்றைச் சப்த ரிசிகளான விசுவாமித்திரர், காசிபர், வசிஷ்டர், கௌதமர், அகத்தியர், அத்ரி, பிருகு ஆகியோர் வழிபட்டுள்ளனர்.
# மயிலாப்பூர் காரணீசுவரர் கோயில்

## இறைவனும் இறைவியும்

இங்குள்ள சிவலிங்கத் திருமேனி, திருக்கடையூர் மற்றும் காளஹஸ்தி தலங்களில் உள்ள சதுர வடிவ லிங்கத் திருமேனி போல் காட்சியளிக்கிறது. இங்குள்ள சிவனின் பெயர் காரணீஸ்வரர் ஆவார். இறைவி சொர்ணாம்பிகை ஆவார். இக்கோயில் அருகில் மாதவப்பெருமாள் கோயில் அமைந்துள்ளது.
# மயிலாப்பூர் காரணீசுவரர் கோயில்

## திறந்திருக்கும் நேரம்

இக்கோயில் மயிலாப்பூரில் பஜார் சாலையில் உள்ளது. காலை 6.00 மணி முதல் பகல் 12.00 மணி வரையிலும் மாலை 4.30 மணி முதல் இரவு 8.30 மணி வரையிலும் இக்கோயில் திறந்திருக்கும்.
# தாவாவ் பிரிவு

**தாவாவ் பிரிவு** (மலாய் மொழி: *Bahagian Tawau*; ஆங்கிலம்: *Tawau Division*) என்பது மலேசியா, சபா மாநிலத்தில் உள்ள ஐந்து நிர்வாகப் பிரிவுகளில் ஒன்றாகும். பிரிவு என்பதைக் கிழக்கு மலேசியாவில் *டிவிசன்* (*Division*) என்று அழைக்கிறார்கள். இந்த முறைமை தீபகற்ப மலேசியாவில் இருந்து முற்றிலும் வேறுபட்டது.  
கிழக்கு மலேசியாவில் உள்ள சபா; சரவாக் மாநிலங்களைப் பொருத்த வரையில், **பிரிவு** என்பது ஒரு நிர்வாகப் பிரிவாகும். அந்த இரு மாநிலங்களிலும் ஒவ்வொரு பிரிவும் மாவட்டங்களாக (*Daerah*) பிரிக்கப்பட்டு நிர்வாகம் செய்யப் படுகிறது. ஒவ்வொரு பிரிவுக்கும் ஓர் ஆளுநர் *(Resident)* நியமிக்கப்பட்டு உள்ளார்.
# தாவாவ் பிரிவு

## பொது

இந்தக் தாவாவ் பிரிவு, சபா மாநிலத்தின் தென் கிழக்குப் பகுதியில் அமைந்து உள்ளது. இதன் மொத்த பரப்பளவு 14,905 சதுர கிலோமீட்டர்கள் (சபாவின் மொத்த நிலப்பரப்பில் 20 %).
# தாவாவ் பிரிவு

## பொது

### வெளிநாட்டவர் குடியேற்றம்

இந்தோனேசியாவில் இருந்து பூகினீஸ் மற்றும் துரோஜான் போன்ற இனக் குழுக்கள், பெரிய எண்ணிக்கையில், சட்டப் பூர்வமாகவும்; சட்டவிரோதமாகவும் குடியேறி உள்ளனர். கிழக்குத் திமோர் தீவில் இருந்தும் குடியேற்றங்கள் நடந்து உள்ளன. பிலிப்பைன்ஸில் இருந்து தாசுக் மற்றும் விசாயா மக்களும் குடியேறி உள்ளனர்.  
மேலும் மலேசியப் பாகிஸ்தானியர்கள்; மலேசிய இந்தியர்கள்; மலேசிய அரேபியர்கள், தாவாவ் பகுதியில் வாழ்கின்றனர்.  
தாவாவ் பிரிவில் இரண்டு உள்நாட்டு வானூர்தி நிலையங்கள் உள்ளன. ஒன்று தாவாவ் வானூர்தி நிலையம் மற்றும் ஒன்று லகாட் டத்து வானூர்தி நிலையம். இந்தப் பிரிவில் சிபாடான் *(Sipadan)* தீவு; லிகிடான் *(Ligitan)* தீவு; செபாடிக் *(Sebatik)* தீவின் வடக்குப் பகுதியும் அடங்கும்.
# தாவாவ் பிரிவு

## வரலாறு

சபா, சரவாக் மாநிலங்களின் தற்போதைய பிரிவு எனும் அமைப்பு முறை ஜெர்மனிய வணிகர் ஒருவரின் மூலமாகப் பெறப்பட்ட அமைப்பு முறையாகும். அந்த அமைப்பு முறை வட போர்னியோ சார்ட்டட் நிறுவனத்திடம் *(North Borneo Chartered Company)* இருந்து பெறப்பட்டது.  
இந்த முறையை அமைத்தவர் பிரபு வான் ஓவர்பெக் *(Baron von Overbeck).* அவருக்குப் பின்னர் அந்த டிவிசன் முறை இன்றும் தொடர்கிறது.
# தாவாவ் பிரிவு

## மாநிலங்கள்

சபா மாநிலத்தின் **தாவாவ் பிரிவு** பின்வரும் நிர்வாக மாவட்டங்களாகப் பிரிக்கப்பட்டு உள்ளது:  
- கலாபாக்கான் மாவட்டம் (3,885&nbsp;கி.மீ.<sup>2</sup> (கலாபாக்கான்)
- கூனாக் மாவட்டம் (1,134&nbsp;கி.மீ.<sup>2</sup>) (கூனாக்)
- லகாட் டத்து மாவட்டம் (6,501&nbsp;கி.மீ.<sup>2</sup>) (லகாட் டத்து)
- செம்பூர்ணா மாவட்டம் (1,145&nbsp;கி.மீ.<sup>2</sup>) (செம்பூர்ணா)
- தாவாவ் மாவட்டம் (2,240&nbsp;கி.மீ.<sup>2</sup>) (தாவாவ்)  
1 சனவரி 2019-இல் தாவாவ் மாவட்டத்தில் இருந்து கலாபாக்கான் மாவட்டம் பிரிக்கப்பட்டது.
# ஏ. செல்வராஜ்

**ஏ. செல்வராஜ்** (*A. Selvaraj*) என்பவர் ஓர் இந்திய அரசியல்வாதி மற்றும் தமிழ்நாட்டின் முன்னாள் சட்டமன்ற உறுப்பினர் ஆவார். இவர் 2001 தேர்தலில் அச்சரப்பாக்கம் தொகுதியிலிருந்து பாட்டாளி மக்கள் கட்சி வேட்பாளராகப் போட்டியிட்டு தமிழ்நாடு சட்டமன்றத்திற்குத் தேர்ந்தெடுக்கப்பட்டார். உடல்நலக் குறைவு காரணமாகச் சென்னை மருத்துவமனையில் சிகிச்சைபெற்று வந்த செல்வராஜ் மாரடைப்பு காரணமாக சனவரி 29, 2002 அன்று இறந்தார்.
# அந்தநல்லூர் சட்டமன்றத் தொகுதி

**அந்தநல்லூர் சட்டமன்றத் தொகுதி** (*Andanallur (state assembly constituency*) என்பது இந்தியாவின் தமிழ்நாடு மாநிலத்தில் அமைந்துள்ள திருச்சிராப்பள்ளி மாவட்டத்தில் உள்ள ஒரு சட்டமன்றத் தொகுதி ஆகும். இது தொகுதி மறுசீரமைப்பின் போது நீக்கப்பட்டது.  
| மூன்றாவது | 1962 | ஏ. சின்னதுரை அம்பலக்காரர் | இந்திய தேசிய காங்கிரசு |  |
| --- | --- | --- | --- | --- |
| இரண்டாவது | 1957 | ஜி. அண்ணாமலை முத்துராஜா | இந்திய தேசிய காங்கிரசு | } |
# மெகாபிசஸ்

**மெகாபிசஸ்** (*Megabyzus*, ) என்பவர் ஒரு அகாமனிசிய பாரசீகத் தளபதி ஆவார். இவர் சோபிரசின் மகனும், பாபிலோனியாவின் சட்ராப் மற்றும் முதலாம் டேரியசை அரியணையில் அமர்த்திய ஏழு சூழ்ச்சிக்காரர்களில் ஒருவரான முதலாம் மெகாபிசசின் பேரன் ஆவார். கிமு 482 இல் சத்ரபி கிளர்ச்சி செய்தபோது இவரது தந்தை கொல்லப்பட்டார், மேலும் நகரத்தை மீண்டும் கைப்பற்றிய படைகளுக்கு மெகாபிசஸ் தலைமை தாங்கினார். அதன் பிறகு எதிர்கால கிளர்ச்சிகளைத் தடுக்க மர்துக் கடவுளின் சிலை அழிக்கப்பட்டது. மெகாபிசஸ் கிரேக்கத்தின் மீதான பாரசீகத்தின் இரண்டாவது படையெடுப்பில் (கிமு 480-479) கலந்துகொண்டார். தெல்பியைக் கொள்ளையடிக்க தொடுக்கபட்ட உத்தரவின் பேரில் செயல்பட மறுத்ததாக எரோடோட்டசு கூறுகிறார். ஆனால் அத்தகைய உத்தரவுகள் எப்போதாவது கொடுக்கப்பட்டதா என்பது சந்தேகமே.
# மெகாபிசஸ்

## எகிப்திய போர்த் தொடர்

கல்லறையில்]]
மெகாபிசஸ் சிரியாவின் சாட்ராப் எனப்படும் ஆளுநராக இருந்தார். அப்போது எகிப்தில் இனாரசின் கிளர்ச்சியை அடக்குவதற்கு இவரும், பிரிஜியாவின் ஆளுநரான அர்தபாசசும் அனுப்பப்பட்டனர். அந்த பாரசீகப் படைகளுக்கு மெகாபிசஸ் தலைமை வகித்தார். இவர்கள் கிமு 456 இல் படைகளுடன் வந்தனர், அடுத்த இரண்டு ஆண்டுகளுக்குள் கிளர்ச்சியை அடக்கி, இனாரஸ் மற்றும் அவருக்கு ஆதரவாக இருந்த ஏராளமான ஏதெனியர்களைப் பிடித்தனர்.
# மெகாபிசஸ்

## எகிப்திய போர்த் தொடர்

### எகிப்திய போர்த் தொடரின் தோற்றம்

கிமு 465 இல் முதலாம் செர்கஸ் படுகொலை செய்யப்பட்ட, பிறகு அவரது மகன் முதலாம் அர்தசெராக்சஸ் பதவிக்கு வந்தார். இக்காலக்கட்டத்தில் பாரசீகப் பேரரசின் பல பகுதிகளில் விரைவாக கிளர்ச்சிகள் தோன்றின. அவற்றில் முதன்மையானது பாக்திரியா மற்றும் எகிப்து ஆகும். எகிப்தின் இனாரஸ் என்பவர் அர்டாக்செர்க்சின் சகோதரரான எகிப்தின் பாரசீக ஆளுநரான அச்செமெனெசை தோற்கடித்து, கீழ் எகிப்தை தன் கட்டுப்பாட்டில் கொண்டுவந்தார். அவர் தன் உதவிக்கு கிரேக்கர்களை அழைத்தார். அவர்கள் இன்னும் அதிகாரப்பூர்வமாக பாரசீகர்களுடன் போரில் ஈடுபட்டுவந்தனர். கிமு 460 இல், ஏதென்சு 200 கப்பல்கள் மற்றும் 6000 கனரக காலாட்படைகளை இன்னாரசுக்கு ஆதரவாக அனுப்பியது. எகிப்திய மற்றும் ஏதெனிய படைகள் எகிப்தில் இருந்த பாரசீக படைகளைத் தோற்கடித்து, பல ஆண்டுகளாக அவர்கள் முற்றுகையிட்ட பாரசீக கோட்டையைத் தவிர, மெம்பிஸ் நகரைக் கைப்பற்றினர்.
# மெகாபிசஸ்

## எகிப்திய போர்த் தொடர்

### மெம்பிஸ் முற்றுகை (கிமு 459–455)

எகிப்தின் உள்ளூர் பாரசீக படைகள் இருந்த வெள்ளை கோட்டையகத்தை ஏதெனியர்களும், எகிப்தியர்களும் முற்றுகையிட்டிருந்தனர். முற்றுகையில் குறிப்பிடத்தக்க முன்னேறம் இருக்கவில்லை. இந்த முற்றுகையானது குறைந்தது நான்கு ஆண்டுகள் நீடித்திருக்கலாம், ஏனெனில் கிரேக்கர்களின் முழுப் பயணமும் 6 ஆண்டுகள் நீடித்தது என்று வரலாற்றாளர் துசிடிடீஸ் கூறுகிறார். முற்றுகை இட்டிருந்த ஏதெனியப் படைகளை மெகாபிசஸ் தலைமையிலான பாரசீகப் படைகள் முறியடித்து ,முற்றுகையில் இருந்த பாரசீகர்களை விடுவிக்கப்பட்டனர். முறியடிக்கப்பட்ட ஏதெனியப் படை நைல் ஆற்றில் இருந்த புரோசோபிட்டிஸ் என்னும் தீவில் அடைக்கலம் புகுந்தது. அங்கேயே அந்தப் படை 18 மாதங்கள் அடைபட்டுக் கிடந்தது. இறுதியில் பாரசீகப் படைகளால் அழிக்கப்பட்டது.  
துசிடிடீசின் கூற்றின்படி, முதலில் பாரசீக மன்னர் அர்தர்செக்ஸ் எகிப்தில் இருந்து ஏதெனியன் படைகளை ஏதென்சை நோக்கி திருப்பி அனுப்பும் விதமாக, அட்டிகா மீது படையெடுக்க எசுபார்த்தன்களுக்கு பணம் கொடுத்து தூண்டினார். பணத்தைப் பெற்ற எசுபார்த்தா, படையெடுக்கவில்லை. இதனால் வேறு வழியின்றி மெகாபிசஸ் தலைமையில் ஒரு பெரிய படையைத் திரட்டி, அதை எகிப்துக்கு அனுப்பினார். வரலாற்றாலர் தியோடோரசின் தகவல்கள் இது குறித்த கதையை அதிக விவரங்களுடன் கூட்டியோ அல்லது குறைத்தோ கூறியுள்ளார்; பணம் கொடுத்து எசுபார்த்தன்களை ஏவும் முயற்சி தோல்வியடைந்த பிறகு, கிளர்ச்சியை அடக்குவதற்கான திட்டங்களுடன், 300,000 பேர் கொண்ட படையை மெகாபிசஸ் மற்றும் அர்டாபஸஸ் ஆகியோரின் பொறுப்பில் அனுப்பி வைத்தார். அவர்கள் முதலில் பாரசீகத்திலிருந்து சிலிசியாவுக்குச் சென்று சிலிசியர்கள், போனீசியர்கள் மற்றும் சைப்ரியாட்களிடமிருந்து 300 கப்பல்களை கொண்ட ஒரு கடற்படையைத் திரட்டி, ஒரு ஆண்டு தங்கள் ஆட்களுக்குப் பயிற்சி அளித்தனர். பின்னர் இறுதியாக அவர்கள் மெகாபிசஸ் தலைமையில் எகிப்துக்குச் சென்றனர். எவ்வாறாயினும், நவீன மதிப்பீடுகள், பாரசீக துருப்புக்களின் எண்ணிக்கையை 25,000 பேர் என்ற கணிசமான அளவில் குறைவாகக் குறிப்பிடுகிறது. பாரசீகப் படைகள் நீண்ட காலம் பயிற்சியில் ஈடுபட்டது தெளிவாக தெரிகிறது. ஏனெனில் பாப்ரெமிஸில் எகிப்திய வெற்றிக்கு பதிலடி கொடுக்க அவர்களுக்கு நான்கு ஆண்டுகள் பிடித்தன. எந்தவொரு எழுத்தாளரும் பல விவரங்களைத் தரவில்லை என்றாலும், மெகாபைசஸ் இறுதியாக எகிப்துக்கு வந்தபோது, மெம்பிசின் முற்றுகையை விரைவாக முறியடிக்கவும், போரில் எகிப்தியர்களைத் தோற்கடிக்கவும், ஏதெனியர்களை மெம்பிசிலிருந்து விரட்டவும் முடிந்தது என்பது தெளிவாகிறது.
# மெகாபிசஸ்

## எகிப்திய போர்த் தொடர்

### பிரோசோபிடிஸ் முற்றுகை (கிமு 455)

மெம்பிசிலிருந்து பின்வாங்கிய ஏதெனியர்கள் பின்னர் நைல் வடிநிலத்தில் உள்ள பிரோசோபிடிஸ் தீவுக்கு சென்றனர். அங்கு அவர்களின் கப்பல்கள் நிறுத்தப்பட்டன. அங்கு, மெகாபைசஸ் அவர்களை 18 மாதங்கள் முற்றுகையிட்டார், இறுதியாக இவர் கால்வாய்களை தோண்டி அதன் மூலம் தீவைச் சுற்றியுள்ள ஆற்று நீரை திசைமாற்றினர். இதனால் "தீவை பிரதான நிலப்பகுதியுடன் இணைத்தார்". இருப்பினும், டியோடோரசின் குறிப்புகளில், ஆற்றை திசை திருப்பியதால் எகிப்தியர்களை (துசிடிடீஸ் குறிப்பிடாத) பாரசீகர்களிடம் சரணடைய வைத்தது. பாரசீகர்கள், ஏதெனியர்களைத் தாக்குவதில் ஏற்படும் பெரும் உயிரிழப்புகளைத் எதிர்கொள்ள விரும்பவில்லை. அதனால் அவர்கள் ஏதென்சுக்குத் திரும்பிச்செல்ல ஏதுவாக அவர்கள் புறப்பட அனுமதித்தனர்.
# மெகாபிசஸ்

## சைப்ரஸ் போர்த் தொடர்

சிமோன் தலைமையிலான ஏதெனியர்களால் தாக்குதலுக்கு ஆளான சைப்பிரசு மீது இவர்கள் தங்கள் கவனத்தைத் திருப்பினார்கள். சிறிது காலதிற்குப் பிறகு, பாரசீகத்திற்கும் ஏதென்சுக்கும் இடையிலான பகையை முடிவுக்க் கொண்டுவந்த உடன்படிக்கையானது காலியாசின் அமைதி உடன்பாடு என்று அழைக்கப்பட்டது.  
மெகாபைசஸ் 76 வயதில் இறந்தார். இவரது மகன் இரண்டாம் ஜோபிரஸ் நாடுகடத்தப்பட்டு ஏதென்சில் வாழ்ந்ததாக அறியப்படுகிறது.
# குணாதித்தியர்

**குணாதித்தியர் அல்லது குணாட்டியர்** (**Guṇāḍhya**) பிராகிருத மொழியின் உட்பிரிவுகளில் ஒன்றான, வடமேற்கு இந்தியாவில் வாழும் பிசாச மக்கள் பேசும் பைசாசம் மொழியில், கிபி 7 அல்லது 8-ஆம் நூற்றாண்டில் பிரகத்கதை எனும் காவியத்தை எழுதியவர். தற்போது *பிரகத்கதை* (பெருங்கதை) நூல் கிடைக்கப்பெறவில்லை. ஆனால் தற்போது இதன் மறுவடிவங்கள் காஷ்மீர மொழியில் சேமேந்திரரின் *பிரகத் *கதாமஞ்சரி* மற்றும் சோமதேவரின் *கதா சரித்திர சாகரம்'' என இரு காவியங்களில் கிடைக்கிறது.. குணாதித்தியரின் பிரகத்கதையை ஒட்டி, தமிழில், கொங்குவேளிர் எனும் சமணர் பெருங்கதை எனும் தலைப்பில் ஒரு நூலை இயற்றியுள்ளார்.
# குணாதித்தியர்

## காலம்

குணாதித்தியர் தக்காணத்தில் சாதவாகனர் (கிமு 1ஆம் நூற்றாண்டு - கிபி மூன்றாம் நூற்றாண்டு) காலத்தில் புகழுடன் விளங்கிய கவிஞர். ஸ்கந்த புராணத்தின் நேபாள மகாத்மியப் பகுதியில் குணாதித்தியர் வட இந்தியாவின் மதுராவில் பிறந்தவர் என்றும், உஜ்ஜையின் மன்னரின் அரசவைக் கவிஞர் என்றும் கூறுகிறது.
# குணாதித்தியர்

## தொடர்புகள்

விக்ரமாதித்தியன் தொடர்பான ஆரம்பக் குறிப்புகள் தொலைந்துபோன *பிரகத்கதா*வில் காணப்படுகிறது. விக்ரமாதித்யனின் பெரும் தாராள மனப்பான்மை, அசாத்திய வீரம் மற்றும் பிற குணங்களை குணாதித்தியர் விவரிக்கிறார். இவருடைய குணங்கள் சாதவாகன மன்னர் கௌதமிபுத்ர சதகர்ணிக்கு முன்னோடியான ஹலவாஹனாவாலும் அவரது *கஹா சத்தசை* யில் (Gaha Sattasai) குறிப்பிடப்பட்டுள்ளன. விக்ரமாதித்தியன் காலத்திற்கு அருகாமையில் குணாதித்தியரும், ஹாலாவும் வாழ்ந்தனர்.  
வடமேற்கு இந்தியாவின் எல்லைப் பகுதியின் பொதுமக்களின் மொழியான பைசாசம் என்று அழைக்கப்படும், அதிகம் அறியப்படாத பிராகிருதம் மொழியின் வட்டார வழக்கில் குணாதித்தியர் பிரகத்கதை காவியத்தை எழுதினார்.. கிபி எட்டாம் நூற்றாண்டில் தென்னிந்தியாவில் வாழ்ந்த சமஸ்கிருத கவிஞர் தண்டி *பிரகத்கதை*யின் அடிப்படை முக்கியத்துவத்தை வலியுறுத்துகிறார். மேலும் அது உரைநடையில் எழுதப்பட்டதாகவும், ஜெயரதாவின் *ஹரசரிதசிந்தாமணி* என்று அறியப்பட்ட காஷ்மீரி மொழி பாடல்களால் பரிந்துரைக்கப்பட்ட கவிதை வடிவில் எழுதப்படவில்லை என்றும் கூறுகிறார்.  
பிரகத்கதை, மாவீரர்கள், அரசர்கள், கடவுள்கள், தேவதைகள் மற்றும் விலங்குகள் மற்றும் பறவைகள் பற்றிய கதைகளின் களஞ்சியமாக இருந்திருக்க வேண்டும். சேமேந்திராவின் "பிருஹத்கதமஞ்சரி", "லம்பகாஸ்" என்று அழைக்கப்படும் பதினெட்டு புத்தகங்களில் உள்ள மூலத்தின் உண்மையுள்ள சுருக்கமாக இருக்க வேண்டும். இது புத்தசுவாமியின் (Budhasvamin) "பிரகத் கதா சுலோக சங்கிரகா" எனும் நூலின் ஆரம்பப் பதிப்பாக இருந்திருக்க வேண்டும். இதன் முழுப் படைப்பும் கண்டுபிடிக்கப்படவில்லை.  
குணாதித்தியர் புகழ்பெற்ற வாழ்க்கை வாழ்ந்திருக்க வேண்டும்; அவர் ஒரு பல்துறை எழுத்தாளராகவும், இலக்கியக் கலையில் தேர்ச்சி பெற்றவராகவும் இருந்திருக்க வேண்டும். கதைகளை உருவாக்கும் 'பிரகத் கதை' ஒரு தெய்வீக தோற்றம் கொண்டது. அதன் தோற்றம் சோமதேவாவால் விவரிக்கப்படுகிறது. பிரகத்கதை சாதவாகன மன்னன் சாலிவாகனன் உடன் அடையாளம் காணப்பட்டதால், குணாதித்தியர் கிபி 7 அல்லது 8ஆம் நூற்றாண்டில் வாழ்ந்திருக்க வேண்டும். இவர் வியாசர் மற்றும் வால்மீகியைப் போல, கண்ணுக்குத் தெரியாத, எங்கும் வியாபித்திருக்கும் கதை சொல்பவரால் அல்ல, அவருடைய பார்வையில் பிரகத்கதை சொல்லப்பட்டது.
# குணாதித்தியர்

## இதனையும் காண்க

- பிரகத்கதை
- பைசாசம்
- பிசாசர்கள்
- பெருங்கதை
# 2022 மகளிர் துடுப்பாட்ட உலகக்கிண்ணம்

**2022 மகளிர் துடுப்பாட்ட உலகக்கிண்ணம்** (*2022 Women's Cricket World Cup*) பன்னிரண்டாவது மகளிர் துடுப்பாட்ட உலகக்கிண்ணமாகும். ஒவ்வொரு ஆட்டமும் 50 நிறைவுகள் விளையாடும் ஒருநாள் பன்னாட்டுத் துடுப்பாட்ட முறையில் விளையாடப்படுகிறது. மார்ச் 4, 2022 முதல் ஏப்ரல் 3, 2022 வரை பன்னாட்டுத் துடுப்பாட்ட அவையால் நடத்தப்பட்ட இப்போட்டிகளை நியூசிலாந்து ஏற்று நடத்தியது. 2021-ல் இத்தொடர் நடைப்பெற திட்டமிடப்பட்டிருந்தது. ஆனால் கொரோனா பெருந்தொற்று காரணமாக இத்தொடர் 2022-க்கு மாற்றப்பட்டது. இத்தொடரின் இறுதிப்போட்டியில் இங்கிலாந்து அணியை 71 ஓட்டங்கள் வித்தியாசத்தில் வென்று ஆத்திரேலியா அணி 7-வது முறையாக உலகக்கோப்பையை வென்றது.
# 2022 மகளிர் துடுப்பாட்ட உலகக்கிண்ணம்

## பங்கேற்ற அணிகள்

இந்தப் போட்டிகளில் பங்கேற்ற எட்டு நாட்டு மகளிர் அணிகள்:  
-
-
-
- தென்னாபிரிக்கா
- இந்தியா
- வங்கதேசம்
-
-
# 2022 மகளிர் துடுப்பாட்ட உலகக்கிண்ணம்

## விளையாட்டரங்கங்கள்

| ஹாமில்டன் | வெல்லிங்டன் | டெனெடின் |
| --- | --- | --- |
| ஏக்லி ஓவல் | ஈடன் பூங்கா | பே ஓவல் |
| கொள்ளளவு : 18,000 | கொள்ளளவு : 42,000 | கொள்ளளவு : 10,000 |
| செடான் பூங்கா | பேசின் ரிசர்வ் | பல்கலைக்கழக ஓவல் |
| கொள்ளளவு : 10,000 | கொள்ளளவு : 11,600 | கொள்ளளவு : 3,500 |
| } |  |  |
# 2022 மகளிர் துடுப்பாட்ட உலகக்கிண்ணம்

## குழுநிலைச் சுற்று

குழுநிலைச் சுற்றில் உள்ள 8 அணிகளும் மற்ற ஏழு அணிகளுடன் தலா 1 முறை எதிர்கொண்டன.ஒரு போட்டியை வென்ற அணிக்கு 2 புள்ளிகள் வழங்கப்பட்டது. குழுநிலைச் சுற்றின் முடிவில் புள்ளிப்பட்டியலில் முதல் 4 இடங்கள் பெற்ற அணிகள் அரையிறுதிக்கு முன்னேறின.
| 1 | ** ஆத்திரேலியா** | 7 | 7 | 0 | 0 | 0 | 14 | 1.283 |
| --- | --- | --- | --- | --- | --- | --- | --- | --- |
| 2 | ** தென்னாபிரிக்கா** | 7 | 5 | 1 | 0 | 1 | 11 | 0.078 |
| 3 | ** இங்கிலாந்து** | 7 | 4 | 3 | 0 | 0 | 8 | 0.949 |
| 4 | ** மேற்கிந்தியத் தீவுகள்** | 7 | 3 | 3 | 0 | 1 | 7 | −0.885 |
| 5
! இந்தியா | 7 | 3 | 4 | 0 | 0 | 6 | 0.642 |  |
| 6
! நியூசிலாந்து | 7 | 3 | 4 | 0 | 0 | 6 | 0.027 |  |
| 7
! வங்கதேசம் | 7 | 1 | 6 | 0 | 0 | 2 | −0.999 |  |
| 8
! பாக்கித்தான் | 7 | 1 | 6 | 0 | 0 | 2 | −1.313 | } |
- அரையிறுதிக்கு முன்னேறிய அணிகள்
# 2022 மகளிர் துடுப்பாட்ட உலகக்கிண்ணம்

## புள்ளிவிவரங்கள்

''' - இடத்தொடரில் அதிக ஓட்டங்களைக் குவித்தவர் ]]
# 2022 மகளிர் துடுப்பாட்ட உலகக்கிண்ணம்

## புள்ளிவிவரங்கள்

### அதிக ஓட்டங்கள்

| ** அலீசா ஹீலி** | **9** | **509** | **56.55** | **170** | **2** | **4** |
| --- | --- | --- | --- | --- | --- | --- |
| ராக்கேல் ஹெய்ன்ஸ் | 9 | 497 | 62.12 | 130 | 1 | 4 |
| நாட் சிவர் | 8 | 436 | 72.66 | 148* | 2 | 3 |
| லாரா வுல்வர்ட் | 8 | 433 | 54.12 | 90 | 0 | 5 |
| மெக் லென்னிங் | 9 | 394 | 56.28 | 135* | 1 | 3 |
| *Source: ICC * | } |  |  |  |  |  |
# 2022 மகளிர் துடுப்பாட்ட உலகக்கிண்ணம்

## புள்ளிவிவரங்கள்

### அதிக வீழ்த்தல்கள்

| ** சோஃபி எக்கல்ஸ்டோன்** | **9** | **21** | **6/36** | **15.61** | **3.83** | **24.4** | **1** |  |
| --- | --- | --- | --- | --- | --- | --- | --- | --- |
| சப்னிம் இஸ்மாயில் | 7 | 14 | 3/27 | 17.50 | 4.02 | 26.0 | 0 |  |
| ஜெஸ் ஜோனஸ்ஸன் | 8 | 13 | 3/57 | 18.84 | 4.04 | 27.9 | 0 |  |
| அலனா கிங் | 8 | 12 | 3/59 | 24.50 | 4.52 | 32.5 | 0 |  |
| மரிசேண் காப் | 7 | 12 | 5/45 | 26.25 | 4.73 | 33.2 | 1 | } |
# பைசாசம்

**பைசாச மொழி** (**Paishachi** பண்டைய இந்தியாவின் வடமேற்கு பகுதியில் (தற்கால ஆப்கானித்தான், பாகிஸ்தானின் கைபர் பக்துன்வா மாகாணம்) வாழ்ந்த பிசாசர்கள் எனும் இன மக்கள் பேசிய மொழி ஆகும். பைசாச மொழியானது பிராகிருத மொழியின் ஒரு வட்டார வழக்கு மொழியாகும். இது இந்திய-ஆரிய மொழிகளில் ஒன்றாகும். கிபி 7 அல்லது 8ஆம் நூற்றாண்டில் பைசாச மொழியில் குணாதித்தியர் எனும் கவிஞர் பிரகத்கதை எனும் நூலை இயற்றினார். கிபி 10-ஆம் நூற்றாண்டில் வடமேற்கு இந்தியாவை இசுலாமியர் கைப்பற்றிய ஆக்கிரமித்த போது, பைசாச மொழி அழிவுற்றது.
# பைசாசம்

## இதனையும் காண்க

- பிசாசர்கள்
- குணாதித்தியர்
- பிராகிருதம்
# பிரகத்கதை

**பிரகத்கதை** (***Bṛhatkathā***) கிபி 7 அல்லது 8 ஆம் நூற்றாண்டில் குணாதித்தியர் எனும் கவிஞர் பைசாச மொழியில் இயற்றிய பெரிய கதைகள் கொண்ட காவிய நூலாகும். தற்போது இந்நூல் கிடைக்கப்பெறவில்லை எனினும், இந்நூலைத் தழுவி கொங்குவேளிர் எனும் சமண முனிவர் தமிழ் மொழியில் பெருங்கதை கதை நூலை இயற்றியுள்ளார்.
# பிரகத்கதை

## இதனையும் காண்க

- குணாதித்தியர்
- பைசாசம்
- கதாசரிதசாகரம்
# பெலுரான்

**பெலுரான்** என்பது (மலாய்: *Pekan Beluran*; ஆங்கிலம்: *Beluran Town*); மலேசியா, சபா மாநிலம், சண்டாக்கான் பிரிவு, பெலுரான் மாவட்டத்தின் தலைநகரம் ஆகும். சூலு கடலில் கலக்கும் லாபோக் ஆற்றின் *(Sungai Labuk)* கரையில் பெலூரான் நகரம் அமைந்து உள்ளது. சண்டாக்கான் நகரில் இருந்து 88 கி.மீ. தொலைவில் உள்ளது.  
பெலுரான் மாவட்டத்தின் மக்கள் தொகையானது திடோங் *(Tidong);* ஒராங் சுங்கை *(Orang Sungai);* கடாசான் *(Kadazan);* டூசுன் *(Dusun);* மற்றும் சுலுக் போன்ற பல்வேறு இனக்குழுக்களின் கலவையாகும்.
# பெலுரான்

## பொது

பெலுரான் மாவட்டம், முன்பு லாபோக் - சூகுட் *(Labuk-Sugut)* மாவட்டம் என்று அழைக்கப்பட்டது. பிரித்தானிய வடக்கு போர்னியோ நிறுவன நிர்வாகத்தின் தொடக்கக் காலத்தில் இருந்தே அறியப்பட்டு உள்ளது. சபா மாநிலத்தின் தொடக்கக்கால நகரங்களில் பெலூரான் நகரமும் ஒன்றாகும்.  
சபா மாநிலத்தின் கிழக்குப் பகுதிகளில் நிலநடுக்கங்களின் அதிர்வுகள் ஏற்படுவது உண்டு. மிக அண்மையில் 2022 மார்ச் 28-ஆம் தேதி பெலுரானில் ஒரு நிலநடுக்கம் ஏற்பட்டு உள்ளது.
# பெலுரான்

## வரலாறு

முன்பு காலத்தில் பெலுரான் என்பது "பெலுடான்" *(Buludan)* என்று அழைக்கப்பட்டது. புலுடான் என்றால் மலை என்று பொருள். இந்தப் பெயர் இப்போது அங்கு வாழும் ஒவ்வோர் இனத்தவராலும் பயன்படுத்தப் படுகிறது.  
சபா மாநிலத்தை ஆட்சி செய்த ஆங்கிலேயர்கள் பெலுடான் என்று உச்சரிக்க சிரமப்பட்டதாகவும்; காலப் போக்கில் அந்தப் பெயர் பெலுரான் என்று திரிபுநிலை அடைந்ததாகவும் சொல்லப் படுகிறது.
# பெலுரான்

## வரலாறு

### இரண்டாம் உலகப் போரில் சேதம்

பெலுரான் மாவட்ட நிர்வாக அலுவலகம் 1916-ஆம் ஆண்டில் நிறுவப்பட்டது, இருப்பினும் இரண்டாம் உலகப் போரின் விளைவாக அலுவலகத்தில் இருந்த அனைத்துப் பதிவுகளும் தரவுகளும் அழிந்து போயின.  
சில பழைய சான்றுகளின்படி, பி.எஸ். வில்லி *(B.S Willie)* என்பவர் 1945-ஆம் ஆண்டில் பெலுரான் மாவட்ட அதிகாரியாக நியமிக்கப்பட்டு உள்ளார்.
# விக்கிப்பீடியா:Statistics/April 2022

| Date | Pages | Articles | Edits | Users | Files | Activeusers | Deletes | } |
| --- | --- | --- | --- | --- | --- | --- | --- | --- |
# சஞ்சய குமார் மிசுரா

**சஞ்சய குமார் மிசுரா** (*Sanjaya Kumar Mishra*)(பிறப்பு 29 டிசம்பர் 1961) என்பவர் இந்திய நீதிபதி ஆவார். இவர் தற்போது, உத்தராகண்டு உயர் நீதிமன்றத்தின் தலைமை நீதிபதியாகப் பொறுப்பில் உள்ளார். இவர் ஒரிசா உயர்நீதிமன்றத்தின் முன்னாள் நீதிபதி ஆவார்.
# சஞ்சய குமார் மிசுரா

## இளமை

ஸ்ரீமார்க்கண்ட மிசுரா மற்றும் ஸ்ரீமதி. ஜோதிர்மயி மிசுரா ஆகியோரின் மகனாக ஒடிசா மாநிலம் பாலாங்கிரில் திசம்பர் 29, 1961-ல் பிறந்தார். திக்ரா மேல்நிலை துவக்கப் பள்ளியில், பள்ளிப் படிப்பைத் தொடங்கினார். 1977ஆம் ஆண்டு போலங்கிரில் உள்ள பிருத்விராஜ் உயர்நிலைப் பள்ளியில் உயர்நிலைச் சான்றிதழ் தேர்வில் தேர்ச்சி பெற்றார். 1982ல் போலங்கிரில் உள்ள இராஜேந்திரா கல்லூரியில் இளநிலை வணிகவியல் முடித்தார். வணிகவியலில் முதுநிலைப் பட்டத்தினை 1984-ல் தில்லி பல்கலைக்கழகத்தில் முடித்த இவர், இளநிலை சட்டப் பட்டத்தினையும் இதே பல்கலைக்கழகத்திலிருந்து 1987-ல் முடித்தார்.
# சஞ்சய குமார் மிசுரா

## வழக்கறிஞர் பணி

மார்ச் 1988 முதல் வழக்கறிஞராகப் பணியில் மிசுரா சேர்ந்தார். இவரது தந்தை ஸ்ரீமார்க்கண்ட மிசுராவின் வழிகாட்டுதலின் கீழ் போலங்கிர் மாவட்ட நீதிமன்றத்தில் வழக்கறிஞர் பயிற்சியைத் தொடங்கினார். போலங்கிர் சட்டக் கல்லூரியின் கௌரவ சட்ட விரிவுரையாளராகவும் பணியாற்றினார்.
# சஞ்சய குமார் மிசுரா

## நீதிபதி பணி

மாவட்ட நீதிபதிகளுக்கான தேர்வில் தேர்ச்சி பெற்று 16 பிப்ரவரி 1999-ல் கூடுதல் மாவட்ட மற்றும் அமர்வு நீதிபதியாக, ஜெய்ப்பூரில் சேர்ந்தார். மாவட்ட மற்றும் அமர்வு நீதிபதி, சுந்தர்கர், தேன்கனல், சிறப்பு நீதிபதி, புவனேசுவரம் மற்றும் ஒரிசா உயர் நீதிமன்றத்தின் பதிவாளர் உட்படப் பல பதவிகளில் பதவி பணியாற்றி 2009ஆம் ஆண்டு அக்டோபர் 07ஆம் நாள் ஒரிசா உயர் நீதிமன்ற நீதிபதியாகப் பதவி உயர்வு பெற்றார். தற்பொழுது உத்தராகாண்டு நீதிமன்ற நீதிபதியா சேர்ந்து, தற்பொழுது தலைமை நீதிபதியாக 2021ஆம் ஆண்டு திசம்பர் 24 முதல் பணியாற்றி வருகிறார்.
# எங்கலகுப்பே சீதாராமையா வெங்கடராமையா

**எங்கலகுப்பே சீதாராமையா வெங்கடராமையா** (*Engalaguppe Seetharamiah Venkataramiah*)(18 திசம்பர் 1924 - 24 செப்டம்பர் 1997 ) என்பவர்இந்தியாவின் 19வது தலைமை நீதிபதியாக இருந்தவர் ஆவார். இவர் 19 சூன் 1989 முதல் 17 திசம்பர் 1989 அன்று ஓய்வு பெறும் வரை பணியாற்றினார்.  
இவர் 1946-ல் தனது வழக்கறிஞர் பணியினைத் தொடங்கினார். நவம்பர் 1970-ல் கர்நாடக உயர் நீதிமன்ற நீதிபதியாக நியமிக்கப்பட்டார்.  
மார்ச் 1979-ல், இவர் இந்திய உச்ச நீதிமன்றத்தின் நீதிபதியாக நியமிக்கப்பட்டார். பின்னர் சூன் 1989-ல் இந்தியாவின் தலைமை நீதிபதியானார். கர்நாடகாவிலிருந்து இந்தியாவின் தலைமை நீதிபதி ஆன முதல் நபர் இவர்தான். இவர் 24 செப்டம்பர் 1997 அன்று மாரடைப்பால் இறந்தார்.
# 2022 இலங்கைப் போராட்டங்கள்

## பின்னணி

### காலக்கோடு

அந்நிய செலாவணி கையிருப்பு குறைவு, சமையல் எரிவாயு, பெட்ரோல், டீசல் பற்றாக்குறை, உணவுப் பொருள் தட்டுப்பாடு போன்ற பல்வேறு காரணங்களால் அரசு மீது அதிருப்தி கொண்ட பல்வேறு தரப்பினரும் 2022 ஆம் ஆண்டு மார்ச்சு மாதம் 31 ஆம் தேதியன்று சனாதிபதியின் இல்லத்தை முற்றுகையிட்டனர். நூற்றுக்கணக்கான சமூக ஊடகத் தலைவர்களும் இம்முற்றுகையில் பங்கேற்று சனாதிபதியை பதவி விலகுமாறு கோரி போராடினர். இரண்டு இராணுவப் பேருந்துகள் மற்றும் காவல் துறை வாகனங்களுக்கு தீ வைத்த எதிர்ப்பாளர்கள் அதிகாரிகள் மீது கற்களை வீசினர். கொழும்பின் பிரதான வீதியையும் மறித்துள்ளனர். இரவு விதிக்கப்பட்ட ஊரடங்குச் சட்டம் மறுநாள் காலை நீக்கப்பட்டது. ஆனால் காவல்துறை மற்றும் இராணுவப் பணியாளர்கள் நகரில் அதிகரிக்கப்பட்டனர்.  
கூட்டத்தைக் கலைக்க பாதுகாப்புப் படையினர் துப்பாக்கிச் சூடு, கண்ணீர்ப்புகை மற்றும் தண்ணீர் விசிறிகளை பயன்படுத்தினர். சம்பவத்தில் ஒருவர் படுகாயமடைந்துள்ளதாகவும், ஐந்து அதிகாரிகள் காயமடைந்ததாகவும், 45 ஆர்ப்பாட்டக்காரர்கள் கைது செய்யப்பட்டதாகவும் காவல்துறையினர் தெரிவித்தனர். இந்த போராட்டம் ஒரு தனியார் தொலைக்காட்சி மூலம் நேரடியாக ஒளிபரப்பப்பட்டது. ஆனால் பின்னர் அரசாங்க பத்திரிகையாளர்களின் அழுத்தம் காரணமாக ஒளிபரப்பு நிறுத்தப்பட்டது.  
போராட்டத்தின் போது இலங்கை அரசுத்தலைவர் வீட்டில் இல்லை என்று அதிகாரப்பூர்வ வட்டாரங்கள் தெரிவித்தன. அரசுத்தலைவரின் அலுவலக அறிக்கை ஒன்றில் *"31.03.2022 இரவு போராட்டங்கள் தீவிரவாத சக்திகளால் வழிநடத்தப்படுகின்றன. அவர்கள் நாட்டை சீர்குலைக்க முயற்சிக்கின்றனர் என்று கூறுகிறது."*